ན་ནིང་གི་སྤྱི་ཟླ༢ཚེས༢༨ཉིན།ཅང་ཞི་ཞིང་ཆེན་ཧེས་ཁྲང་རྫོང་གི་རྫོང་ཨུ་ཧྲུའུ་ཅི་ཧྥུའུ་ཁྲོན་རོང་གི་ཁྲིམས་འགལ་དོགས་གཞིར་ཞིབ་དཔྱད་བྱས་པ་ནས་བཟུང་།ད་ལོའི་ཟླ༤ཚེས་༩ཉིན་ཧུའུ་པེ་ཞིང་ཆེན་ཆིན་ཧེ་རྫོང་གི་རྫོང་ཨུ་ཧྲུའུ་ཅི་ཅུད་ཏུང་ཧྲུ་ཡི་ཁྲིམས་འགལ་དོགས་གཞིར་འབྲེལ་ཡོད་རྩ་འཛུགས་ཀྱིས་བརྡ་ཁྱབ་སྤེལ་བའི་བར་དུ།དབང་གྲགས་ཐབས་ལམ་གང་མང་གིས་བཀོད་པའི་བརྡ་ཁྱབ་གསར་འགྱུར་ལྟར་ན་མ་མཐར་ཡང་རྫོང་ཨུ་ཧྲུའུ་ཅི་༣༨ལྷག་འཛིན་བཟུང་ཐེབས་འདུགསྲོག་ཁྲིམས་དུས་འགྱངས་བཅད་པའི་ཅང་ཞི་ཞིང་ཆེན་ནན་ཁྲང་རྫོང་གི་སྔར་གྱི་རྫོང་ཨུ་ཧྲུའུ་ཅི་ཐང་ཁྲིན་ཆུས་ལྐོག་རྔན་སྒོར་ཁྲི་༣༩༠༡བླངས་པ་དང་།ལས་གནས་སྣང་མེད་ལྷོད་གཡེང་དུ་བཏང་བ།འགན་དབང་གང་བྱུང་དུ་སྤྱད་པ་བཅས་ལས་རྒྱལ་ཁབ་ལ་མ་དངུལ་སྒོར་དུང་ཕྱུར་༢༨ལྷག་གི་གྱོང་གུད་བཟོས་པ་རེད།ཨན་ཧའེ་ཞིང་ཆེན་སི་རྫོང་གི་སྔར་གྱི་རྫོང་ཨུ་ཧྲུའུ་ཅི་ཡན་ཅིང་ཞིན་གྱིས་ལོ་ངོ་བཅུའི་ནང་ལྐོག་རྔན་ཐེངས༦༠༠ལྷག་ཟོས་པ་དང་།ཆ་སྙོམས་ཀྱིས་གཟའ་འཁོར་རེར་ཐེངས་གཅིག་ལ་ལྐོག་ཟ་བྱས་པའི་ཚད་དུ་འདུག་ལ།ལྐོག་ཟ་བྱས་པའི་མ་དངུལ་སྒོར་ཁྲི་༥༠༠ལྷག་ལ་སླེབས་འདུག་པ་རེད།